# DJ Zinhle

Ntombezinhle Mohosana (30 de desembre de 1983), coneguda professionalment com a DJ Zinhle, és una DJ, productora, personalitat dels mitjans i empresària sud-africana.
Zinhle també ha seguit una carrera d'actriu. Va fer el seu debut a la pantalla com a jutgessa a Jika MaJika, Idols South Africa, Turn It On i 1's and 2 (2021) i va aparèixer com a convidada a la sèrie de televisió eKasi: Our Stories (2011), a Play Your Part (2012), a Tropika Island (2012), a The Close Up, Rhythm City i al seu propi programa, DJ Zinhle The Unexpected.
DJ Zinhle va començar la seva carrera al voltant de 2004. Inicialment, volia ser presentadora de televisió i mai no va tenir cap aspiració de ser DJ, fins que la passió del seu germà per barrejar vinils se li va encomanar i va créixer el seu amor i passió per ser DJ. Va tenir la primera oportunitat com a DJ resident en un programa de dansa juvenil anomenat Jika Majika que es va emetre a SABC 1.
Va treballar amb el grup sud-aricà Boom Shaka a l'àlbum I Put It In, que comptava amb altres artistes com Dr Malinga, Khanyi Mbau i Mphoza. Va encapçalar el concert de Sisters with Soul juntament amb Amanda Black. A la segona cerimònia dels premis Mzansi Kwaito i música house, va guanyar dos premis, incloent-hi el de millor DJ de house i millor artista femenina de house. Zinhle també va encapçalar el concert en directe del Zimfest 2019, un festival de Zimbàbue celebrat a Anglaterra. El seu èxit del 2019 "Umlilo" va obtenir 5,1 milions de reproduccions en només tres mesos, i va ser certificat 3 × platí de la indústria discogràfica de Sud-àfrica (RISA) i també va ser votat com a Cançó de l'any del 2019. DJ Zinhle va ser escollida com a protagonista de la Red Bull Music Experience inaugural a Ciutat del Cap.
El 2021, va coorganitzar un concurs de talent a SABC 1 anomenat 1's i 2's al costat de DJ Tira i DJ Speedsta. Cap a finals del 2021, va anunciar Unexpected, el seu programa de telerealitat que es va estrenar a BET Africa.
"Thula" de Zinhle i Cici es va estrenar el 7 de juliol de 2023. La cançó va debutar al número 3 a Sud-àfrica i va ocupar el número 1 a les llistes de Top 30 Countdown de Metro FM.

## Referències

* ↑ «Dj Zinhle on family — celebrity life after 15 years of music». press.news24.com, 07-04-2019. [Consulta: 17 gener 2020].
* ↑ «Dj zinhles supersonic rise to stardom and finding herself in a male dominated industry». Channel24.co.za, 08-02-2019. [Consulta: 18 febrer 2020].
* ↑ «Dj Zinhle and Amanda Black to head sisters with soul concert». justnje.com. [Consulta: 17 gener 2020].
* ↑ Maliba, Amanda. «DJ Zinhle, Spikiri win big at Mzansi Kwaito & House Music Awards». Independent Online, 26-11-2017.
* ↑ «Dj Zinhle Headlines 2019 Zimfest Live». allafrica.com, 30-07-2019. [Consulta: 18 gener 2020].
* ↑ «Dj Zinhle & Kwesta Set to Headline Lifestyle and Music Festival». musicmagsa. [Consulta: 17 gener 2020].
* ↑ «Here's how Dj zinhle — Rethabile mvzzles hit song umlilo came». timeslive, 02-12-2019. [Consulta: 18 gener 2020].
* ↑ «DJ Zinhle celebrates 'Umlilo' going 3× platinum».
* ↑ «Dj Zinhle On winning Song of the year — God told me 2020 is my year». timeslive.co.za. Arxivat de l'original el 2020-01-02. [Consulta: 17 gener 2020].
* ↑ «Dj Zinhle headlines inaugural Res Bull Music experience». 247.africa. [Consulta: 18 febrer 2020].
* ↑ Mkhize, Lesego «DJ Zinhle to judge on SABC 1's talent show 1's and 2's». News24 [South Africa], 27-09-2018.
* ↑ Maimela, Lerato. «'Unexpected': DJ Zinhle's baby number two and reality TV show». The Citizen. [Consulta: 24 agost 2021].
* ↑ https://www.news24.com/citypress/trending/dj-zinhle-and-cicis-viral-hit-heals-hearts-20230720
* ↑ https://briefly.co.za/entertainment/music/167321-dj-zinhles-thula-tops-metro-fms-music-chart-numbers-dont-lie/